பல்வேறு கோரிக்கைகளை வலியுறுத்தி, லாரிகள் வேலை நிறுத்தம் 7-வது நாளாகத் தொடர்ந்து நடைபெற்றுவருகிறது. இதனால், தென் மாவட்டங்களில் முக்கியத் தொழிலான தீப்பெட்டித் தொழில் கடுமையாகப் பாதிக்கப்பட்டுள்ளது. தினமும் உற்பத்திசெய்யப்படும் 2 லட்சம் தீப்பெட்டிப் பண்டல்கள் தேக்கமடைந்து வருவது மட்டுமில்லாமல், தீப்பெட்டி மற்றும் அதைச் சார்ந்த தொழில்களும் பாதிக்கப்பட்டுள்ளன. இதனால், ரூ.300 கோடி வரையிலான வர்த்தகம் பாதிக்கப்பட்டுள்ளது. வெளி மாநிலங்களில் இருந்து தீப்பெட்டி உற்பத்திக்குத் தேவைப்படும் மெழுகு, குச்சி, குளோரேட், சல்பர், கேசின், பாஸ்பரஸ் ஆகிய மூலப் பொருள்கள் வந்து சேர்வதில் தடைபட்டுள்ளது.